पूर्णिमा की शाम को पीपल के नीचे गाय के शुद्ध घी का दीपक लगाएं। इससे देवी लक्ष्मी प्रसन्न होती हैं और पैसों से जुड़े फायदे हो सकते हैं।ज्योतिष के अनुसार पूर्णिमा तिथि के स्वामी चंद्रदेव हैं। इसलिए इस दिन चंद्रमा की पूजा करनी चाहिए। पूर्णिमा की शाम को चंद्रदेव को खीर का भोग लगाएं। इससे दुर्भाग्य कम होता है।चंद्रमा शिवजी के मस्तक पर विराजित हैं, इसलिए इस दिन शिवजी का अभिषेक गाय के कच्चे दूध (बिना उबला दूध) से करें। इससे धन-लाभ के योग बनते हैं।इस दिन महालक्ष्मी यंत्र की पूजा कर अपने पूजा स्थान पर स्थापित करें और रोज इसकी पूजा करें। इससे भी धन-लाभ हो सकता है।पूर्णिमा तिथि पर भगवान सत्यनारायण की कथा भी की जाती है। ये न कर पाएं तो भगवान विष्णु की पूजा से भी आपकी हर इच्छा पूरी हो सकती है।